# Llàgrima

La llàgrima és una gota del líquid incolor secretat per la glàndula lacrimal, el qual, mitjançant el moviment de les parpelles, lubrifica i neteja la superfície de l'ull.

## Citacions

* De vegades, les llàgrimes pesen tant com les paraules.
       — Publi Ovidi Nasó
* Si no trobes gens de benevolença, les llàgrimes guanyaran benevolença per a tu.
    (en llatí) Gratia si nulla est, lacrimae tibi gratia fient.
       Pòntiques (Ex Ponto). Llibre III-IV. — Publi Ovidi Nasó
* Hi ha coses que fan vessar llàgrimes.
       — Publi Virgili Maró
* Llàgrimes d'innocents pacients, més perilloses que un diluvi.
    (en castellà antic) Lagrimas de inocentes pacientes mas peligrosas, que un diluvio.
       Aforismos de las segundas cartas. Aforisme nº 110. — Antonio Pérez
* Que jo sàpiga no hi ha al món paraules més eficaces ni oradors més eloqüents que les llàgrimes.
    (en castellà) No sé yo que haya en el mundo palabras tan eficaces ni oradores tan elocuentes como las lágrimas.
       — Lope de Vega
* Més pot una llàgrima femenina, que tota la sang vessada pel coratge.
       — Baltasar Gracián
* Cada llàgrima ensenya una veritat als mortals.
       — Niccolò Ugo Foscolo
* Les llàgrimes són la sang de l'ànima.
       — François René Chateubriand
* Una llàgrima diu més que qualsevol paraula.
       — Alfred de Musset
* Després de la pròpia sang, el més bo que un home pot donar és una llàgrima.
       — Alphonse de Lamartine
* Les llàgrimes també brollen enmig de l'or.
       — Lev Tolstoi
* Les llàgrimes són sovint l'únic somriure de l'amor.
    (en francès) Les larmes sont l'extrême sourire.
       — Stendhal
* Si plores perquè no pots veure el sol, les llàgrimes no et deixaran veure les estrelles.
       Ocells perduts. — Rabindranath Tagore
* No tinc res a oferir tret de sang, esforç, llàgrimes i suor.
    (en anglès) I have nothing to offer but blood, toil, tears and sweat.
       Cambra del Comuns (Westminster), 13 de maig de 1940. — Winston Churchill
          Primer discurs de Winston Churchill com a Primer Ministre del Regne Unit on preveu una guerra llarga i dura contra l'Alemanya nazi. Normalment aquesta cita es coneix com Sang, suor i llàgrimes
* És tan misteriós el país de les llàgrimes!
    (en francès) C'est tellement mystérieux, le pays des larmes!
       El Petit Príncep, 1943. — Antoine de Saint-Exupéry

## Dites populars

* Balls de caretes i de saló porten llàgrimes a discreció.
* De llàgrimes de dona i coixera de ca, no hi ha que fiar.
* El peix costa llàgrimes i es ven per diners.
* Llàgrimes de dona ablaneixen mal jutge.
* Llàgrimes de dona, arrel de falsia.
* Llàgrimes de dona no sempre són veritat.
* Llàgrimes de vídua caben dintre un didal.
* Llàgrimes de vídua la primera ventada les eixuga.
* Llàgrimes i vestit de dol, no treuen una ànima del purgatori.
* Lo que no es paga en llàgrimes, es paga en sospirs.
* Perdut estàs si de llàgrimes de dona fas cas.

## Frases fetes i locucions

* Caure a algú les llàgrimes.
          Córrer-li les llàgrimes dels ulls cara avall.
* Caure les llàgrimes com a cigrons.
          Plorar molt.
* Desfer-se en llàgrimes.
          Plorar molt.
* Escampar o vessar llàgrimes.
          Segregar llàgrimes per una forta impressió o pena.
* Estar fet una mar de llàgrimes.
          Plorar abundosament.
* Llàgrimes de cocodril.
          Llàgrimes falses o fingides.
* Plorar a llàgrima viva.
          Plorar molt.
* Plorar llàgrimes de sang.
          Tenir una pena inconsolable.
* Vall de llàgrimes.
          Expressió per indicar que el món és un lloc ple de moltes penes i sofriments.

## Referències

* 1 2 3 4 5 6 7 8 9 10 Arróniz Hidalgo, 1997.
* ↑ Ovidi Nasó, Publi. Pòntiques. Barcelona: Fundació Bernat Metge, 1984-1985 (Fundació Bernat Metge ; 225, 235). ISBN 8472252531. $^{[Enllaçnoactiu]}$
* ↑ Pérez, Antonio. Aforismos de las cartas españolas y latinas del famoso político Antonio Perez. Madrid: Oficina de Hernandez Pacheco, 1787 [Consulta: 14 abril 2014]. $^{[Enllaçnoactiu]}$
* ↑ Tagore, Rabindranath. Tagore : pensaments d'ahir per avui. Barcelona: Publicacions de l'Abadia de Montserrat, 2010. ISBN 9788498832457. $^{[Enllaçnoactiu]}$
* ↑ «Blood, Toil, Tears and Sweat» (en anglès). Londres: WinstonChurchill.org, 29-07-2010. Arxivat de l'original el 1244236104. [Consulta: 5 agost 2012].
* ↑ Saint-Exupéry, Antoine de. El Petit Príncep. Barcelona: Empúries, 2003. ISBN 8475969798.
* 1 2 3 4 5 6 7 8 Parés i Puntas, 1999.
* 1 2 3 4 5 6 7 8 Alcover, Antoni M.; Moll, Francesc de B. «llàgrima». A: Diccionari català-valencià-balear. Barcelona: IEC, 2002.
* 1 2 3 4 «Llàgrima». Gran Diccionari de la Llengua Catalana. Barcelona: Grup Enciclopèdia Catalana. [Consulta: 26 agost 2013].

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.